  Майя Бывальцева Та нуналъёсы Ижкаре Алтай Элькунысь драмая П. В. Купчияк нимо йӧскалык театр вуиз. 26-28 куарусёнэ Удмуртиысь йӧскалык театрлэн сцена вылаз куинь спектакль но концерт возьматозы. Журналистъёсын пумиськонын удмурт но алтай театрысь кивалтӥсьёс но артистъёс сюлмаськонъёссы но азьланезлы чакланъёссы сярысь веразы. Горно-Алтайскысь театр Ижкаре «Бадӟым гастрольёс. Улосвылкуспо программа» огъяросси программалэн «Вошъяськон гастрольёс» ӵектосэз улсын лыктӥз Алтай Элькунын театрзы одӥг гинэ - со драмая П. В. Купчияк нимо йӧскалык театр. Со 1977-тӥ арын ужаны кутскиз. Театрысь валтӥсь режиссёр Эмма Иришева верамъя, али репертуаразы 50-лэсь трос спектакльёс, 20-ез ужъёссы алтай кылын мыно. Милям театрмылэн нырысетӥ ужпумез – анай кылэз утён но азинтон Эмма Иришева, Алтай Элькунысь драмая П. В. Купчияк нимо йӧскалык театрлэн валтӥсь режиссёрезНош оглом театрын 266 спектакль пуктӥзы ни, со пӧлысь 80 палаез – алтай кылын. 40 ар ӵоже ваньмыз пуктэмын: классика но, алтай классика но, туала алтай пьесаос но, туала ӟуч, туала совето пьесаос – Франциысен Алтаёзь шуыны луоз. Удмуртъёсты ӧм пуктылэ, тӥледлы милем кыӵе ке но пьеса сётыны кулэ Виталий Перчик, Алтай Элькунысь дано артистКуд-огез спектакльёссы ӟуч но, алтай но кылын нимаз мыно. Со сяна, кӧнязэ ке огдыре кык кылын шудо. Со улосвыллэн аспӧртэмлыкеныз но герӟаськемын. Элькунзы бадӟым ик ӧвӧл – улӥсез 210 сюрс гинэ, со пӧлысь 70 сюрс палаез – алтаецъёс. Валамон, театре ветлӥсьёс сокем ик трос ӧвӧл. Виталий Перчиклэн верамезъя, соос выль спектакльзэс кык-куинь пол шудо но «шыкысэ» поно, кӧня ке дыр ортчыса, выльысь потто. «Вошъяськон гастрольёс» улсын театръёс, мукет улосвылъёсысь учкисьёсты асьсэ спектакльёсынызы тодматэм сяна, шуг-секытъёсысь валче потон амалъёсты но утчало. Ми режиссёръёсын яке йӧскалык драматургиен вошъяськыны малпаськомы. Туннэ программая лэсьтӥмы, ӵуказе тӥледыз вунэтӥмы – озьы луыны кулэ ӧвӧл. Та кусыпъёс, та азвесь сӥньыс азинскыны кулэ. <…> Алтай Элькунлэн но Удмурт Элькунлэн лулпуш герӟетсы медаз ышы вылэм. Ми малпаськомы но оскиськомы драматургиез азьланьтыны но азинтыны, режиссёръёсын, оло, вошъяськыны Эмма Иришева, Алтай Элькунысь драмая П. В. Купчияк нимо йӧскалык театрлэн валтӥсь режиссёрезАнай кылын пьесаослэн тырмымтэзы – йӧскалык театръёслэн валтӥсез шугъяськонзы, пусйиз Удмуртиысь йӧскалык театрлэн кивалтӥсез Андрей Ураськин. Йӧскалык драматургия – самой бадӟым юан, самой бадӟым проблема йӧскалык театръёслэн. Ӟуч театръёслэн но бен ӧвӧл умой пьесаоссы. Ӧвӧл туннэ асьмелэн Чеховмы, ӧвӧл Володинмы. Мукет проблема – национальной кадръёс, специфической национальной кадръёс театральной: режиссёр-постановщик, художник-постановщик, музыкальный оформитель, художник-бутафор Андрей Ураськин, Удмуртиысь йӧскалык театрлэн кивалтӥсезЭшшо одӥгез сюлмаськон – йӧскалык кылъёсын спектакльёсты учкисьёслэн лыдзы кулэсмон. Ас кылынызы вераськись адямиос ӧжыт но ӧжыт луо котькуд республикаын. Алтайёслэн но ассимиляция зол мынэ. <…> Валамон, со ас кылзэ ке уг тоды, со театре но уг ветлы ни «родной театре» шуыса. Синхрон амалэн берыктонмы вань, но синхронной берыктонэн лыкто, ми шуиськом, зэмос театралъёс гинэ, кудъёсыз туж ярато театрез, соос котькыӵе кылын дась спектаклез учкыны, мед гинэ луоз тунсыко театр Андрей Ураськин, Удмуртиысь йӧскалык театрлэн кивалтӥсезВатсалом, «Вошъяськон гастрольёс» ӵектос улсын Удмуртиысь йӧскалык театр вить йӧскалык улосвылъёсы потазы ни, отысь театръёс асьме доры вуылӥзы.  Тегъёс: Лулчеберет Ижкар Театр Удмуртия йӧскалыклулчеберет йӧслыкъёс  